title: Decizia (UE) 2017/133 a Comisiei din 25 ianuarie 2017 privind menținerea cu o restricție în Jurnalul Oficial al Uniunii Europene a trimiterii la standardul armonizat EN 14342:2013 „Pardoseli și parchet de lemn. Caracteristici, evaluarea conformității și marcare”, în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE. )

text:
               26.1.2017

               RO

               Jurnalul Oficial al Uniunii Europene

               L 21/113

         DECIZIA (UE) 2017/133 A COMISIEI
   din 25 ianuarie 2017
   privind menținerea cu o restricție în Jurnalul Oficial al Uniunii Europene a trimiterii la standardul armonizat EN 14342:2013 „Pardoseli și parchet de lemn. Caracteristici, evaluarea conformității și marcare”, în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 18 alineatul (2),
   întrucât:

               (1)

               În conformitate cu Regulamentul (UE) nr. 305/2011, standardele armonizate prevăzute la articolul 17 trebuie să îndeplinească cerințele sistemului armonizat prevăzut în respectivul regulament sau prin intermediul său.

               (2)

               În iulie 2013, Comitetul European de Standardizare (CEN) a adoptat standardul armonizat EN 14342:2013 „Pardoseli și parchet de lemn. Caracteristici, evaluarea conformității și marcare”. Trimiterea la standardul respectiv a fost publicată ulterior în Jurnalul Oficial al Uniunii Europene
                   (2).

               (3)

               La 21 august 2015, Germania a lansat o obiecție formală în ceea ce privește standardul armonizat EN 14342:2013. Obiecția formală a vizat clauza 4.4 din standardul respectiv cu privire la metodele și criteriile de evaluare pentru anumite substanțe periculoase și a cerut retragerea trimiterii la standard din Jurnalul Oficial al Uniunii Europene sau, în mod alternativ, o restricție prin care clauza 4.4 din standardul respectiv să fie exclusă din domeniul de aplicare al trimiterii respective.

               (4)

               Potrivit Germaniei, standardul respectiv nu conține metode armonizate pentru evaluarea performanței produselor pentru construcții în cauză în ceea ce privește caracteristica esențială a eliberării de alte substanțe periculoase. De fapt, clauza 4.4 din standard prevede că verificarea și declararea privind eliberarea sau conținutul de alte substanțe periculoase suplimentare decât cele tratate în alte clauze din standard ar trebui să fie efectuate ținând seama de dispozițiile naționale din locul de utilizare.

               (5)

               Germania a considerat că această lacună constituie o încălcare a articolului 17 alineatul (3) din Regulamentul (UE) nr. 305/2011, dat fiind că standardul în discuție nu îndeplinește în totalitate cerințele prevăzute în mandatul relevant, astfel cum se prevede la articolul 18.

               (6)

               În plus, Germania a subliniat importanța unui tratament adecvat al emisiilor de alte substanțe periculoase, în special al emisiilor de compuși organici volatili (COV), în standardele armonizate, în special pentru produsele pe bază de lemn în cauză.

               (7)

               Din aceste motive, Germania a solicitat retragerea trimiterii la standardul respectiv sau, în mod alternativ, o restricție care să excludă clauza 4.4 din domeniul de aplicare al trimiterii, astfel încât să se permită statelor membre să adopte dispoziții naționale pentru evaluarea performanței privind caracteristica esențială în cauză în ceea ce privește eliberarea de alte substanțe periculoase.

               (8)

               Atunci când se evaluează admisibilitatea argumentelor prezentate, trebuie să se precizeze că, în cazul în care cererea alternativă a Germaniei ar fi înțeleasă ca fiind o cerere separată având ca scop să permită statelor membre să instituie dispoziții naționale de stabilire a unor cerințe suplimentare, o astfel de cerere nu ar viza conținutul standardului EN 14342:2013 și, prin urmare, ar trebui să fie considerată inadmisibilă. Cu toate acestea, întrucât textul cererii vizează în mod clar restricționarea domeniului de aplicare al trimiterii la standardul respectiv, afirmațiile Germaniei privind consecințele unei astfel de restricționări ar trebui să fie considerate doar părți ale argumentației oferite în cadrul obiecției formale și, prin urmare, nu ar trebui să fie luate în considerare separat.

               (9)

               În conformitate cu articolul 17 alineatul (3) din Regulamentul (UE) nr. 305/2011, standardele armonizate trebuie să definească metodele și criteriile de evaluare a performanței produselor pentru construcții în ceea ce privește caracteristicile lor esențiale. Astfel cum a afirmat Germania, clauza 4.4 din standardul EN 14342:2013 prezintă doar o trimitere la dispozițiile naționale în vigoare. În acest sens, standardul EN 14342:2013 nu respectă cerințele prevăzute la articolul 17 alineatul (3) din Regulamentul (UE) nr. 305/2011.

               (10)

               În plus, jurisprudența Curții de Justiție (3) indică faptul că statele membre nu au dreptul să instituie dispoziții naționale pentru evaluarea performanței în ceea ce privește oricare dintre caracteristicile esențiale care depășesc ceea ce a fost prevăzut în standardele armonizate, atunci când este vorba despre comercializarea sau utilizarea produselor pentru construcții reglementate de acestea. Prin urmare, conținutul standardului EN 14342:2013 este în contradicție și cu aceste principii.

               (11)

               Prin urmare și având în vedere faptul că regulamentele sunt direct aplicabile, clauza 4.4 din standardul EN 14342:2013 nu ar trebui să fie aplicată, indiferent de rezultatul prezentei proceduri de opoziție formală.

               (12)

               Cu toate acestea, dat fiind că jurisprudența Curții de Justiție (4) confirmă caracterul exhaustiv al sistemului armonizat instituit în Regulamentul (UE) nr. 305/2011 sau prin intermediul acestuia, invaliditatea clauzei 4.4 din standardul EN 14342:2013 nu implică faptul că statele membre pot să adopte dispoziții naționale pentru evaluarea performanței în ceea ce privește caracteristica esențială a eliberării altor substanțe periculoase.

               (13)

               Pe baza conținutului standardului EN 14342:2013, precum și pe baza informațiilor prezentate de Germania, de celelalte state membre, de CEN și de industrie și după consultarea comitetelor instituite prin articolul 64 din Regulamentul (UE) nr. 305/2011 și prin articolul 22 din Regulamentul (UE) nr. 1025/2012 al Parlamentului European și al Consiliului (5), ar trebui precizat faptul că nu au fost exprimate obiecții substanțiale împotriva menținerii publicării trimiterii la standardul respectiv în Jurnalul Oficial al Uniunii Europene. Excluderea clauzei 4.4 din domeniul de aplicare al trimiterii publicate în Jurnalul Oficial al Uniunii Europene a generat preocupări legate de o interpretare a jurisprudenței Curții de Justiție conform căreia statele membre ar fi autorizate, în cazul în care ar considera că siguranța unui produs nu ar fi asigurată în mod suficient, să stabilească cerințe care restricționează libera circulație a produselor respective. Cu toate acestea, Curtea de Justiție însăși a declarat deja că o astfel de interpretare ar pune în discuție efectul util [(„effet utile”)] al armonizării în acest domeniu (6).

               (14)

               Prin urmare, așa-zisul caracter incomplet al standardului respectiv nu ar trebui să fie considerat un motiv suficient pentru a accepta prima cerere a Germaniei, retragerea completă a trimiterii la standardul EN 14342:2013 din Jurnalul Oficial al Uniunii Europene. Prin urmare, cererea respectivă ar trebui să fie respinsă.

               (15)

               În ceea ce privește cererea alternativă de a restricționa trimiterea prin excluderea clauzei 4.4 din domeniul de aplicare al trimiterii, trebuie să se reamintească în primul rând faptul că, astfel cum s-a demonstrat deja, clauza respectivă nu este aplicabilă, indiferent de rezultatul prezentei proceduri de opoziție formală. Cu toate acestea, din motive de claritate, este necesar să se excludă în mod explicit din trimitere respectiva clauză invalidă.

               (16)

               Prin urmare, trimiterea la standardul EN 14342:2013 ar trebui să fie menținută, dar este necesar să se introducă o restricție prin care să se excludă clauza 4.4 a standardului în cauză din domeniul de aplicare al trimiterii,

         ADOPTĂ PREZENTA DECIZIE:
   Articolul 1
   Trimiterea la standardul armonizat EN 14342: 2013 „Pardoseli și parchet de lemn. Caracteristici, evaluarea conformității și marcare” se menține cu o restricție.
   Comisia adaugă următoarea restricție în lista de trimiteri la standardele armonizate publicate în Jurnalul Oficial al Uniunii Europene: „Clauza 4.4 din standardul EN 14342:2013 este exclusă din domeniul de aplicare al trimiterii publicate.”
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 25 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 88, 4.4.2011, p. 5.

      (2)  Comunicarea Comisiei în cadrul punerii în aplicare a Regulamentului (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE (JO C 259, 8.8.2014, p. 1). Cea mai recentă publicare: Comunicarea Comisiei în cadrul punerii în aplicare a Regulamentului (UE) nr. 305/2011 al Parlamentului European și al Consiliului de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (JO C 398, 28.10.2016, p. 7).

      (3)  A se vedea în special hotărârea CEJ în cauza C-100/13 (Comisia/Germania), punctul 55 și următoarele.

      (4)  A se vedea hotărârea CEJ în cauza C-100/13 (Comisia/Germania), punctul 62.

      (5)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).

      (6)  A se vedea hotărârea CEJ în cauza C-100/13 (Comisia/Germania), punctul 60.


title: Constituirea și componența numerică a Comisiei speciale privind provocările politice și resursele bugetare pentru o Uniune Europeană sustenabilă după 2013 Decizia Parlamentului European din 16 iunie 2010 privind constituirea și stabilirea atribuțiilor, componenței numerice și a duratei mandatului Comisiei speciale privind provocările politice și resursele bugetare pentru o Uniune Europeană sustenabilă după 2013

text:
               12.8.2011

               RO

               Jurnalul Oficial al Uniunii Europene

               CE 236/160

         Miercuri, 16 iunie 2010Constituirea și componența numerică a Comisiei speciale privind provocările politice și resursele bugetare pentru o Uniune Europeană sustenabilă după 2013
   P7_TA(2010)0225
   Decizia Parlamentului European din 16 iunie 2010 privind constituirea și stabilirea atribuțiilor, componenței numerice și a duratei mandatului Comisiei speciale privind provocările politice și resursele bugetare pentru o Uniune Europeană sustenabilă după 2013
   2011/C 236 E/31

      Parlamentul European,
   având în vedere deciziile Conferinței președinților din 22 aprilie, 12 mai și 20 mai 2010, care propun constituirea unei comisii speciale privind provocările politice și mijloacele bugetare disponibile Uniunii după 2013,
   având în vedere articolul 312 alineatul (5) din Tratatul privind funcționarea Uniunii Europene, care menționează că pe tot parcursul procedurii care conduce la adoptarea cadrului financiar, Parlamentul European, Consiliul și Comisia iau toate măsurile necesare pentru a facilita adoptarea,
   având în vedere nevoia de a strânge la un loc și de a coordona avizele diferitelor comisii relevante și de a stabili un mandat pentru Comisia pentru bugete în vederea negocierilor sale cu Consiliul, care vizează adoptarea unui regulament care să includă viitorul cadru financiar multianual și, posibil, definiția măsurilor de sprijin care urmează a fi stabilite în cadrul unui acord interinstituțional,
   având în vedere lucrările Comisiei speciale privind criza financiară, economică și socială și nevoia continuării activității acestei comisii, în special în ceea ce privește sprijinul pentru creșterea economică sustenabilă și de calitate și investițiile pe termen lung, pentru a combate efectele pe termen lung ale crizei,
   având în vedere articolul 184 din Regulamentul său de procedură,

               1.

               decide să constituie o comisie specială învestită cu următoarele atribuții:

                           (a)

                           stabilirea priorităților politice ale Parlamentului în ceea ce privește cadrul financiar multianual pentru perioada de după 2013, atât din punct de vedere legislativ, cât și bugetar;

                           (b)

                           estimarea resurselor financiare de care Uniunea are nevoie pentru a-și atinge obiectivele și pentru a-și aplica politicile pentru perioada care începe la 1 ianuarie 2014;

                           (c)

                           stabilirea duratei următorului cadru financiar multianual;

                           (d)

                           propunerea, în conformitate cu prioritățile și obiectivele menționate, a unei structuri pentru viitorul cadru financiar multianual, care să indice principalele domenii de activitate a Uniunii;

                           (e)

                           prezentarea de orientări pentru o repartizare orientativă a resurselor între și în cadrul diferitelor rubrici de cheltuieli ale cadrului financiar multianual, conform priorităților și structurii propuse;

                           (f)

                           specificarea legăturii dintre o reformă a sistemului de finanțare al bugetului UE și o revizuire a cheltuielilor, pentru a oferi Comisiei pentru bugete o bază solidă pentru negocierile privind noul cadru financiar multianual;

               2.

               decide că mandatul comisiei speciale va fi de douăsprezece luni, începând cu 1 iulie 2010, urmând ca la sfârșitul acestei perioade aceasta să prezinte Parlamentului un raport, înainte de înaintarea de către Comisie a propunerii sale cuprinzând cifrele pentru următorul cadru financiar multianual, care este planificată pentru iulie 2011;

               3.

               reamintește faptul că de propunerile bugetare și legislative specifice se vor ocupa comisiile relevante, în conformitate cu anexa VII la Regulamentul său de procedură;

               4.

               decide că această comisie specială va avea 50 de membri.


title: 2014/555/UE: Decizia Parlamentului European din 3 aprilie 2014 privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea VI – Comitetul Economic și Social European

text:
               5.9.2014

               RO

               Jurnalul Oficial al Uniunii Europene

               L 266/132

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea VI – Comitetul Economic și Social European
   (2014/555/UE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2012 (1),

               —

               având în vedere conturile anuale consolidate ale Uniunii Europene pentru exercițiul financiar 2012 [COM(2013) 570 – C7-0278/2013] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2012, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0218/2014),

               1.

               acordă Secretarului General al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 56, 29.2.2012.

      (2)  JO C 334, 15.11.2013, p. 1.

      (3)  JO C 331, 14.11.2013, p. 1.

      (4)  JO C 334, 15.11.2013, p. 122.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.


title: 2007/717/CE: Decizia Comisiei din 31 octombrie 2007 de stabilire a unui grup de experți pentru facturarea electronică

text:
               7.11.2007

               RO

               Jurnalul Oficial al Uniunii Europene

               L 289/38

      DECIZIA COMISIEI

   din 31 octombrie 2007
   de stabilire a unui grup de experți pentru facturarea electronică
   (2007/717/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 3 din Tratat atribuie comunității misiunea de a crea o piață internă caracterizată prin eliminarea, între statele membre, a obstacolelor care stau în calea liberei circulații a mărfurilor, persoanelor, serviciilor și capitalurilor.

               (2)

               Articolul 232 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1) permite eliberarea de facturi electronice în locul facturilor pe suport de hârtie.

               (3)

               Strategia de la Lisabona revizuită pentru creștere economică și ocuparea forței de muncă (2) prevede un program complet de reformă economică. Pilonul microeconomic al acesteia se concentrează pe crearea unui mediu favorabil întreprinderilor. Dezvoltarea unor soluții de facturare electronică interoperabile este un element vital în cadrul acestui obiectiv.

               (4)

               În comunicarea intitulată „i2010 – O societate informațională europeană pentru creșterea economică și ocuparea forței de muncă” (3) către Consiliu, Parlamentul European, Comitetul Economic și Social European și Comitetul Regiunilor din 1 iunie 2005, Comisia a lansat inițiativa i2010 drept cadru de abordare a principalelor provocări și evoluții ale societății informaționale și ale sectorului mass-media până în 2010. Această comunicare promovează o economie digitală deschisă și concurențială și pune accentul pe tehnologiile informației și comunicațiilor (TIC) ca motor pentru integrare și calitatea vieții.

               (5)

               Consiliul european al plăților (European Payments Council/EPC), organismul decizional și de coordonare al industriei bancare europene în domeniul plăților, s-a angajat să creeze până în 2010 un Spațiu unic de plăți în euro (Single Euro Payments Area – SEPA) care să dispună de infrastructuri de plată și de produse de plată integrate.

               (6)

               Facturarea electronică conectează procesele interne ale întreprinderilor la sistemele de plată. Prin urmare, Spațiul unic de plăți în euro (SEPA) și o inițiativă de facturare electronică europeană reușită ar fi complementare. Este de așteptat ca aceste două inițiative, cumulate, să fie în beneficiul întreprinderilor și al furnizorilor de servicii financiare prin ameliorarea eficienței și automatizarea lanțurilor de aprovizionare.

               (7)

               Pentru a intensifica utilizarea mediului digital și a beneficia pe deplin de facturarea electronică în Comunitate, practicile actuale ar trebui simplificate, iar tranziția către noi modele economice ar trebui facilitată printr-un cadru mai integrat și mai uniform. Acest fapt ar fi în special în interesul întreprinderilor mici și mijlocii (IMM) europene.

               (8)

               În luna decembrie 2006, un grup de părți interesate a înființat un grup operativ specializat pentru facturarea electronică, grup prezidat de serviciile Comisiei și care a inclus întreprinderi, reprezentanți ai băncilor și ai altor furnizori de servicii, precum și organizații de standardizare. Misiunea grupului operativ a fost să pregătească viitoarele acțiuni în vederea elaborării unui cadru european de facturare electronică. Grupul operativ a elaborat propuneri cu privire la o posibilă structură de guvernanță și a conceput o foaie de parcurs pentru un program de facturare electronică. Grupul operativ a prezentat raportul final în luna iunie 2007.

               (9)

               Având în vedere experiența pozitivă a grupului operativ și în vederea abordării problemelor pe un termen mai lung, ar trebui înființat un grup de experți pentru facturarea electronică.

               (10)

               Misiunile acestuia ar trebui să fie de a identifica cerințele întreprinderilor (4) și responsabilitățile pentru executarea unor lucrări specifice, precum și de a dirija crearea – până la sfârșitul anului 2009 – a unui cadru european de facturare electronică pentru a stabili o structură conceptuală comună care să sprijine furnizarea de servicii de facturare electronică în întreaga Europă în mod deschis și interoperabil.

               (11)

               Grupul de experți ar trebui să fie compus din persoane având competențe relevante și directe în domeniile de activitate legate de facturarea electronică, inclusiv din principalele părți interesate din sectorul public, întreprinderile mari și mici, precum și furnizorii de servicii, organizațiile de standardizare și reprezentanții consumatorilor. În plus, ar trebui luate măsuri pentru a asigura participarea unor observatori. Orice raport sau rezultat al grupului de experți trebuie să fie rezultatul activității membrilor grupului și nu trebuie considerat ca fiind punctul de vedere al Comisiei.

               (12)

               Ar trebui să se prevadă norme privind divulgarea informațiilor de către membrii grupului de experți, fără a aduce atingere dispozițiilor în materie de securitate anexate la regulamentul de procedură al Comisiei prin Decizia 2001/844/CE, CECO, Euratom (5).

               (13)

               Datele personale ale membrilor grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

               (14)

               Este necesar să se stabilească o perioadă de aplicare a prezentei decizii. Comisia va lua în considerare, la momentul potrivit, oportunitatea unei prelungiri,

         DECIDE:
   Articolul 1
   Grupul de experți pentru facturarea electronică
   Se instituie grupul de experți pentru facturarea electronică, denumit în continuare „grupul”. Prezenta decizie produce efecte de la data adoptării.
   Articolul 2
   Sarcini
   (1)   Grupul trebuie, în general, să sprijine Comisia cu privire la elaborarea unei strategii comune de creare a unui cadru european de facturare electronică și monitorizarea progreselor realizate în acest sens.
   (2)   Sarcinile grupului trebuie îndeplinite până la data de 31 decembrie 2009.
   (3)   Grupul are următoarele sarcini specifice:

               (a)

               să identifice, la nivelul Comunității și al statelor membre, lacunele cadrului de reglementare privind facturarea electronică ce împiedică economia comunitară să-și exploateze întregul potențial;

               (b)

               să identifice cerințele întreprinderilor în ceea ce privește cadrul european de facturare electronică și să asigure validarea acestora de către principalele părți interesate (7);

               (c)

               să identifice datele relevante privind facturarea electronică, în special în ceea ce privește conexiunea dintre factură și, cel puțin, procesele de achiziții și plăți, problemele legate de taxa pe valoarea adăugată, autentificare și integritate, cererile de arhivare și stocare, precum și nevoia de a asigura validarea acestor elemente de către principalele părți interesate;

               (d)

               să propună responsabilitățile care urmează să fie atribuite organismelor de standardizare și un calendar pentru elaborarea unui (unor) standard(e) comun(e), pe baza cerințelor comerciale și informaționale ale părților interesate, în vederea sprijinirii unui cadru european de facturare electronică;

               (e)

               să propună un cadru european pentru facturare electronică. Acest cadru trebuie să stabilească o structură conceptuală comună, care să includă cerințele întreprinderilor și standardul(ele) și să propună soluții în sprijinul furnizării de servicii de facturare electronică într-un mod deschis și interoperabil în întreaga Europă.

         (4)   Pentru îndeplinirea sarcinilor sale, grupul va ține cont lucrările deja realizate și de soluțiile deja existente în domeniul facturării electronice în sectorul public și cel privat, în special în ceea ce privește cerințele întreprinderilor și standardele tehnice.
   (5)   Atunci când este util și necesar, grupul poate încredința executarea unor acțiuni specifice unor subgrupuri sau organisme și organizații externe competente în domeniul facturării electronice.
   (6)   Grupul întocmește și transmite Comisiei un raport intermediar rezumând progresele realizate în îndeplinirea sarcinilor, precum și orice recomandare care poate servi drept bază pentru reflecții și discuții între Comisie, statele membre și părțile interesate, în special asociațiile profesionale. Acest raport se pune la dispoziția publicului.
   (7)   Grupul întocmește și transmite Comisiei un raport final în care descrie cadrul european de facturare electronică. Acest raport se pune la dispoziția publicului.
   Articolul 3
   Consultare
   (1)   Comisia poate consulta grupul cu privire la orice aspect din domeniul facturării electronice.
   (2)   Președintele grupului poate recomanda Comisiei să consulte grupul cu privire la un aspect specific.
   Articolul 4
   Componența – Numirea membrilor
   (1)   Grupul este constituit din cel mult 30 de membri.
   (2)   Membrii sunt numiți de Comisie din rândul specialiștilor care au competență în domeniul facturării electronice, pe baza candidaturilor trimise de asociații profesionale, organisme din sectorul public și persoane fizice care reprezintă interesele unei părți sau ale întregului sector public, ale întreprinderilor și ale TIC, ale consumatorilor, ale furnizorilor de servicii financiare și ale organizațiilor de standardizare din domeniul facturării electronice.
   Candidații considerați apți, dar care nu sunt numiți, pot fi înscriși pe o listă de rezervă, pe care Comisia o poate folosi pentru numirea unor supleanți.
   (3)   Membrii sunt numiți în calitate de reprezentanți ai autorităților publice și ai societății civile.
   (4)   Comisia evaluează candidaturile pe baza următoarelor criterii:

               (a)

               membrii trebuie să reprezinte principalele părți interesate [de exemplu, furnizorii de servicii, furnizorii de soluții, sectorul public, întreprinderile, inclusiv întreprinderile mici și mijlocii (IMM-urile), precum și consumatorii] și organizațiile de standardizare;

               (b)

               membrii trebuie să aibă competențe practice sau operaționale recente sau experiență în ceea ce privește dificultățile juridice, administrative, fiscale, de standardizare, comerciale și/sau tehnice ale facturării electronice transfrontaliere. Concret, membrii trebuie să aibă o experiență directă relevantă în domeniul proiectelor sau al chestiunilor de afaceri, care să le confere cunoștințele comerciale sau tehnice necesare pentru conceperea de soluții pentru problemele menționate în prezenta decizie;

               (c)

               membrii trebuie să fie capabili să contribuie la definirea sau la formularea opiniilor administrației, organizației-mamă, asociației profesionale sau sectorului de activitate, precum și ale altor părți interesate, în ceea ce privește problemele care fac obiectul mandatului lor;

               (d)

               membrii trebuie să aibă un nivel de cunoaștere a limbii engleze care să le permită să contribuie la discuții și la întocmirea raporturilor.

         Candidaturile depuse de părțile interesate trebuie să fie însoțite de documente care să demonstreze că membrii propuși întrunesc condițiile enumerate mai sus.
   (5)   Pentru numirea membrilor, Comisia ține cont de următoarele criterii:

               (a)

               competențele juridice, comerciale și tehnice necesare în raport cu problemele care fac obiectul mandatului grupului;

               (b)

               competențele cu privire la toate funcțiile relevante din cadrul aspectelor de aprovizionare și cerere ale facturării electronice;

         Pe lângă aceasta, Comisia se angajează să asigure o reprezentare geografică largă și un echilibru între femei și bărbați, pe baza candidaturilor primite.
   (6)   Membrii informează Comisia în timp util cu privire la orice conflict de interese care le-ar putea compromite obiectivitatea.
   (7)   Numele membrilor numiți individual se publică pe site-ul Direcției Generale și/sau în Jurnalul Oficial al Uniunii Europene, seria C. Numele membrilor sunt colectate, prelucrate și publicate în conformitate cu dispozițiile Regulamentului (CE) nr. 45/2001.
   (8)   Membrii sunt numiți pentru un mandat de 12 luni, care poate fi reînnoit. Ei rămân în funcție până la înlocuirea lor sau până la sfârșitul mandatului.
   (9)   Membrii pot fi înlocuiți pentru durata rămasă a mandatului într-unul din următoarele cazuri:

               (a)

               în cazul în care demisionează;

               (b)

               în cazul în care nu mai sunt capabili să contribuie eficient la lucrările grupului;

               (c)

               în cazul în care nu respectă articolul 287 din tratat;

               (d)

               în cazul în care, contrar alineatului (6), nu au informat Comisia în timp util cu privire la un conflict de interese.

         Articolul 5
   Președinte – Numire
   (1)   Comisia numește președintele grupului de experți, ținând cont de măsura în care persoana selecționată reprezintă interesele principalelor părți interesate, contribuie la definirea poziției întreprinderilor cu privire la problemele care fac obiectul mandatului și posedă competențele juridice, comerciale și tehnice necesare.
   (2)   Comisia numește președintele pentru un mandat de 12 luni, care poate fi reînnoit.
   Articolul 6
   Funcționarea
   (1)   Comisia organizează reuniunile grupului, care sunt prezidate de președinte.
   (2)   De comun acord cu Comisia, se pot constitui subgrupuri pentru examinarea unor aspecte specifice, în baza unui mandat stabilit de grup; aceste subgrupuri sunt dizolvate odată cu îndeplinirea mandatului lor.
   (3)   Reprezentantul Comisiei poate solicita participarea la dezbaterile grupului sau ale subgrupurilor acestuia a unor experți sau observatori cu competență specifică într-un anumit subiect de pe ordinea de zi.
   (4)   Informațiile obținute prin participarea la dezbaterile grupului sau ale unui subgrup nu pot fi divulgate, atunci când Comisia consideră că privesc chestiuni confidențiale.
   (5)   Grupul și subgrupurile se reunesc de regulă la sediul Comisiei în conformitate cu procedurile și calendarul stabilite de aceasta. Serviciile de secretariat sunt asigurate de Comisie.
   Funcționarii Comisiei interesați pot asista la reuniunile grupului și ale subgrupurilor.
   (6)   Grupul își stabilește regulamentul de procedură pe baza regulamentului de procedură standard adoptat de Comisie.
   (7)   Comisia poate publica sau pune la dispoziție pe internet, în limba originală a documentului în cauză, orice rezumat, concluzie sau document de lucru al grupului.
   Articolul 7
   Rambursarea cheltuielilor
   (1)   Comisia rambursează cheltuielile de călătorie și, după caz, cheltuielile de ședere suportate de președinte, membri, experți și observatori în cadrul activităților grupului, în conformitate cu normele Comisiei privind rambursarea cheltuielilor pentru experții externi.
   (2)   Președintele, membrii, experții și observatorii nu sunt remunerați pentru serviciile pe care le prestează.
   (3)   Cheltuielile aferente reuniunilor se rambursează în limitele bugetului anual alocat grupului de către serviciul competent al Comisiei.
   Articolul 8
   Expirare
   Prezenta decizie expiră la 31 decembrie 2009.

      Adoptată la Bruxelles, 31 octombrie 2007.

            Pentru Comisie

         Günter VERHEUGEN

            Vicepreședinte

      (1)  JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).

      (2)  COM(2005) 24.

      (3)  COM(2005) 229 final.

      (4)  Cerințele întreprinderilor privind facturarea electronică sunt caracteristicile pe care serviciile de facturare electronică trebuie să le îndeplinească pentru a satisface cerințele și obiectivele de afaceri ale părților interesante și a permite, astfel, derularea tuturor proceselor lanțurilor financiare și de aprovizionare. Aceste cerințe sunt exprimate sub formă de fluxuri de proces de înalt nivel, informații privind facturarea electronică și structură standard a mesajelor.

      (5)  JO L 317, 3.12.2001, p. 1. Decizie modificată prin Decizia 2006/548/CE, Euratom (JO L 215, 5.8.2006, p. 38).

      (6)  JO L 8, 12.1.2001, p. 1.

      (7)  În special sectorul public, întreprinderile și furnizorii de servicii din domeniile tehnologiei informației și comunicațiilor (TIC) și financiar.

      ANEXĂ
      MANDAT
      AL GRUPULUI DE EXPERȚI PENTRU FACTURAREA ELECTRONICĂ
      1.   CONTEXT
      Comisia Europeană a răspuns provocărilor globalizării economice. În „Strategia de inovare extinsă”, lansată în septembrie 2006, Comisia a remarcat faptul că „în această nouă ordine economică, Europa nu poate concura decât cu condiția de a deveni mai inventivă, de a reacționa mai bine la necesitățile consumatorilor și de a inova mai mult.”
      Două aspecte, eficiența și siguranța, apar ca fundament al îmbunătățirii competitivității Europei în economia mondială. Eficientizarea lanțurilor valorice determină reducerea costurilor. Îmbunătățirea siguranței mediului în care acestea funcționează le face mai competitive. Prin urmare, garantarea eficienței și a siguranței lanțurilor valorice constituie fundamentul inovației.
      Raționalizarea fluxului de informații în cadrul unui lanț valoric va reduce ineficiența, va îmbunătăți siguranța și va diminua costurile. Pe măsură ce Europa avansează spre adoptarea Spațiului unic de plăți în euro (Single Euro Payments Area – SEPA), este necesar să se ia în considerare și procesele comerciale care implică un număr considerabil de plăți între întreprinderi și de la întreprinderi către administrația publică. Se preconizează că SEPA va contribui într-o măsură considerabilă la realizarea obiectivelor Strategiei de la Lisabona.
      Obiectivul unui cadru european pentru facturarea electronică este de a oferi o bază pentru realizarea interoperabilității soluțiilor de facturare electronică din sectoarele public și privat. Acesta va oferi o bază pentru interoperabilitate prin intermediul unor norme comerciale și al unor standarde tehnice comune. Acest cadru va ajuta la consolidarea stimulentelor comerciale în favoarea comerțului electronic, ca substitut al procedurilor manuale pe suport de hârtie, contribuind astfel la înlăturarea obstacolelor actuale care împiedică înființarea și punerea în aplicare a soluțiilor de facturare electronică intracomunitare (transfrontaliere).
      2.   MANDATUL GRUPULUI DE EXPERȚI PENTRU FACTURAREA ELECTRONICĂ
      Grupul de experți (denumit în continuare „grupul”) va asista Comisia la elaborarea unei strategii comune pentru instituirea unui cadru european pentru facturarea electronică și la monitorizarea progreselor realizate în acest sens.
      Sarcinile grupului trebuie îndeplinite până la 31 decembrie 2009.
      Grupul îndeplinește următoarele sarcini specifice:

                  (a)

                  să identifice, la nivelul Comunității și al statelor membre, lacunele cadrului de reglementare privind facturarea electronică ce împiedică economia comunitară să-și exploateze întregul potențial;

                  (b)

                  să identifice cerințele întreprinderilor în ceea ce privește cadrul european pentru facturarea electronică și să asigure validarea acestora de către principalele părți interesate;

                  (c)

                  să identifice datele relevante privind facturarea electronică, în special în ceea ce privește legătura dintre factură și, cel puțin, procesele de achiziții și plăți, problemele legate de taxa pe valoarea adăugată, autentificare și integritate, cererile de arhivare și stocare, precum și nevoia de a asigura validarea acestor elemente de către principalele părți interesate;

                  (d)

                  să propună responsabilitățile care urmează să fie atribuite organismelor de standardizare și un calendar pentru elaborarea unui (unor) standard(e) comun(e) pe baza cerințelor comerciale și informaționale ale părților interesate, în vederea sprijinirii unui cadru european pentru facturarea electronică;

                  (e)

                  să propună cadrul european pentru facturarea electronică. Acest cadru trebuie să stabilească o structură conceptuală comună, care să includă cerințele întreprinderilor și standardul(ele), și să propună soluții în sprijinul furnizării de servicii de facturare electronică într-un mod deschis și interoperabil în întreaga Europă.

            Pentru îndeplinirea acestor sarcini, grupul va ține cont de lucrările deja realizate și de soluțiile existente în domeniul facturării electronice în sectorul public și cel privat, în special în ceea ce privește cerințele întreprinderilor și standardele tehnice.
      Atunci când este util și necesar, grupul poate încredința executarea unor acțiuni specifice unor subgrupuri sau organisme și organizații externe competente în domeniul facturării electronice.
      Grupul întocmește și transmite Comisiei un raport intermediar rezumând progresele realizate în îndeplinirea sarcinilor, precum și orice recomandare care poate constitui o bază pentru reflecții și discuții între Comisie, statele membre și părțile interesate, în special asociațiile profesionale. Acest raport se pune la dispoziția publicului.
      Grupul întocmește și transmite Comisiei un raport final, în care descrie cadrul european pentru facturarea electronică. Acest raport se pune la dispoziția publicului. Nu se va considera că rapoartele reflectă punctul de vedere al Comisiei.
      3.   COMPONENȚA ȘI FUNCȚIONAREA
      3.1.   Componența
      Grupul este constituit din cel mult 30 de membri.
      Membrii sunt numiți de Comisie din rândul specialiștilor care au competență în domeniul facturării electronice, pe baza candidaturilor trimise de asociații profesionale, organisme din sectorul public și persoane fizice care reprezintă interesele unei părți sau ale întregului sector public, ale întreprinderilor și ale TIC, ale consumatorilor, ale furnizorilor de servicii financiare și ale organizațiilor de standardizare din domeniul facturării electronice.
      3.2.   Apel pentru candidaturi
      După adoptarea deciziei de instituire a grupului, Comisia va publica o invitație pentru depunerea de candidaturi din partea asociațiilor de întreprinderi din sector, a organismelor din sectorul public și a persoanelor fizice care reprezintă interesele unei părți sau ale întregului sector public, ale întreprinderilor și ale TIC, ale consumatorilor, ale furnizorilor de servicii financiare și ale organizațiilor de standardizare din domeniul facturării electronice.
      Asociațiile de întreprinderi din sector, organismele din sectorul public și persoanele fizice care doresc să facă parte din grup sunt invitate să își depună candidatura prin corespondență scrisă adresată Comisiei, până la 30 noiembrie 2007.
      Candidaturile trebuie să fie motivate temeinic, cu precizarea motivelor pentru care candidatul dorește să facă parte din grup.
      Comisia evaluează candidaturile pe baza următoarelor criterii:

                  (a)

                  membrii trebuie să reprezinte principalele părți interesate [de exemplu, furnizorii de servicii, furnizorii de soluții, sectorul public, întreprinderile, inclusiv întreprinderile mici și mijlocii (IMM-uri), precum și consumatorii] și organizațiile de standardizare;

                  (b)

                  membrii trebuie să aibă competențe practice sau operaționale recente sau experiență în ceea ce privește dificultățile juridice, administrative, fiscale, de standardizare, comerciale și/sau tehnice ale facturării electronice transfrontaliere. Concret, membrii trebuie să aibă o experiență directă relevantă în domeniul proiectelor sau al chestiunilor de afaceri, care să le confere cunoștințele comerciale sau tehnice necesare pentru elaborarea unor soluții pentru problemele menționate în prezenta decizie;

                  (c)

                  membrii trebuie să fie capabili să contribuie la definirea sau formularea opiniilor administrației, organizației-mamă, asociației profesionale sau sectorului de activitate, precum și ale altor părți interesate, în ceea ce privește problemele care fac obiectul mandatului lor;

                  (d)

                  membrii trebuie să aibă un nivel de cunoaștere a limbii engleze care să le permită să contribuie la discuții și la întocmirea rapoartelor.

            Candidaturile depuse de părțile interesate trebuie să fie însoțite de documente care să ateste că membrul propus îndeplinește condițiile de mai sus.
      3.3.   Determinarea finală a componenței grupului
      Comisia decide cu privire la componența grupului pe baza propunerilor depuse ca răspuns la invitația pentru depunerea de candidaturi.
      Pentru numirea membrilor, Comisia ține cont de următoarele criterii:

                  (a)

                  competențele juridice, comerciale și tehnice necesare în raport cu problemele care fac obiectul mandatului grupului;

                  (b)

                  competențele cu privire la toate funcțiile relevante din cadrul aspectelor de aprovizionare și cerere ale facturării electronice.

            Pe lângă aceasta, Comisia se angajează să asigure o reprezentare geografică largă și un echilibru între femei și bărbați, pe baza candidaturilor primite.
      Membrii informează Comisia în timp util cu privire la orice conflict de interese care le-ar putea compromite obiectivitatea.
      Numele membrilor numiți individual se publică pe site-ul Direcției Generale și/sau în Jurnalul Oficial al Uniunii Europene, seria C. Numele membrilor sunt colectate, prelucrate și publicate în conformitate cu dispozițiile Regulamentului (CE) nr. 45/2001.
      Aceștia sunt numiți pentru un mandat de 12 luni, care poate fi reînnoit, și rămân în funcție până la înlocuirea lor sau până la sfârșitul mandatului.
      Membrii pot fi înlocuiți pentru durata rămasă a mandatului într-unul din următoarele cazuri:

                  (a)

                  în cazul în care demisionează;

                  (b)

                  în cazul în care nu mai sunt capabili să contribuie eficient la lucrările grupului;

                  (c)

                  în cazul în care nu respectă articolul 287 din tratat;

                  (d)

                  în cazul în care nu au informat Comisia, în timp util, cu privire la un conflict de interese.

            3.4.   Președintele
      Comisia numește un președinte al grupului de experți ținând cont de măsura în care persoana aleasă reprezintă interesele principalelor părți interesate, contribuie la definirea poziției întreprinderilor cu privire la problemele care fac obiectul mandatului și posedă competențele juridice, comerciale și tehnice necesare.
      Comisia numește președintele pentru un mandat de 12 luni, care poate fi reînnoit.
      3.5.   Funcționarea
      Comisia organizează reuniunile grupului, care sunt prezidate de președinte.
      De comun acord cu Comisia, se pot constitui subgrupuri pentru examinarea unor aspecte specifice, în baza unui mandat stabilit de grup; aceste subgrupuri sunt dizolvate odată cu îndeplinirea mandatului lor.
      Reprezentantul Comisiei poate invita experți sau observatori cu competență specifică într-un anumit subiect de pe ordinea de zi să participe la dezbaterile grupului sau ale subgrupurilor acestuia.
      Informațiile obținute prin participarea la dezbaterile grupului sau subgrupului nu pot fi divulgate atunci când Comisia consideră că privesc chestiuni confidențiale.
      Grupul și subgrupurile se reunesc de regulă la sediul Comisiei în conformitate cu procedurile și calendarul stabilite de aceasta. Serviciile de secretariat sunt asigurate de Comisie. Funcționarii Comisiei interesați pot asista la reuniunile grupului sau ale subgrupurilor.
      Grupul își stabilește regulamentul de procedură pe baza regulamentului de procedură standard adoptat de Comisie.
      Comisia poate publica sau pune la dispoziție pe internet, în limba originală a documentului în cauză, orice rezumat, concluzie sau document de lucru al grupului.
      3.6.   Rambursarea cheltuielilor
      Comisia rambursează cheltuielile de călătorie și, după caz, cheltuielile de ședere suportate de președinte, membri, experți și observatori în cadrul activităților grupului în conformitate cu normele Comisiei privind rambursarea cheltuielilor pentru experții externi.
      Președintele, membrii, experții și observatorii nu sunt remunerați pentru serviciile pe care le prestează.
      Cheltuielile aferente reuniunilor se rambursează în limitele bugetului anual alocat grupului de către serviciul competent al Comisiei.